নাকাব হচ্ছে ২০১৮ সালে মুক্তিপ্রাপ্ত একটি বাংলা ভাষার অতিপ্রাকৃত মারপিট, হাস্যকর চলচ্চিত্র।  চলচ্চিত্রটি পরিচালনা করেছেন রাজীব কুমার বিশ্বাস এবং শ্রী ভেঙ্কটেশ ফিল্মসের ব্যানারে প্রযোজনা করেছেন শ্রীকান্ত মেহতা এবং মহেন্দ্র সোনি। চলচ্চিত্রটিতে প্রধান ভূূমিকায় অভিনয় করেছেন শাকিব খান,  নুসরাত জাহান এবং সায়ন্তিকা বন্দ্যোপাধ্যায়। পাশাপাশি এর সহ ভূূূমিকায় অভিনয় করেছেন রুদ্রনীল ঘোষ, সুদীপ মুখোপাধ্যায়, অমিত হাসান, খরাজ মুখোপাধ্যায় এবং সাদেক বাচ্চু সহ অন্যান্যরা। চলচ্চিত্রটি ২০১৫ সালের তামিল চলচ্চিত্র মাসু ইন্জ্ঞার মাসিলামানি-এর আনুষ্ঠানিক পুনর্নির্মাণ। এটি শাকিব খান অভিনীত প্রথম একক ভারতীয় চলচ্চিত্র।   কাহিনি  মাস নামের একজন চোর চুরি করে পালিয়ে যাওয়ার সময় একটি গাড়ি দুর্ঘটনা দেখে। তখন সে সেখান থেকে পালিয়ে যাওয়ার চেষ্টা করে। এরপর সে বলতে থাকে সে ভূত দেখেছে এবং মানুষকে বোকা বানাতে থাকে।   অভিনয়ে   শাকিব খান- দ্বৈত চরিত্র  মাস, একজন চোর যে একটি গাড়ি দুর্ঘটনা দেখে এবং সেখান থেকে পালিয়ে যাওয়ার চেষ্টা করে। পরে সে বলতে থাকে যে সে ভূত দেখেছে এবং মানুষকে বোকা বানাতে শুরু করে  ইন্দ্রজিৎ চ্যাটার্জি, মাস এর বাবা  নুসরাত জাহান - দিশা, মাস এর প্রেমী৷  সায়ন্তিকা বন্দ্যোপাধ্যায়- অনুরাধা, ইন্দ্রজিৎ'র স্ত্রী এবং মাস -এর মা  রুদ্রনীল ঘোষ - রহিম, মাস এর প্রিয় বন্ধু সুদীপ মুখোপাধ্যায়- সিবিআই কর্মকর্তা হিসাবে  খরাজ মুখার্জি - ডাক্তার জয় প্রকাশ, একজন হাতুড়ে ডাক্তার  ভরত কল - আর.কে., ব্ল্যাক মানি ট্রেইলের নেতা  সুপ্রিয় দত্ত- এমএলএ রতন সর্দার  শিবা শানু - তেহসিন আহমেদ  রাজা দত্ত - সাইফুল ভাই, যে বেআইনি উপায়ে অস্ত্র আমদানি ও রপ্তানি করে  রেবেকা রউফ  দেবরাজ মুখার্জি - ডিসি বিজয় রায়  সোমা ব্যানার্জি  রোহিত মুখোপাধ্যায় - একজন মৃত আইনজীবী  প্রযোজনা ২০১৭ সালে বাংলাদেশ ও ভারত যৌথ প্রযোজনার চলচ্চিত্র চালবাজ নির্মাণকালীন বাংলাদেশের আরাধনা এন্টারপ্রাইজ ও কলকাতার শ্রী ভেঙ্কটেশ ফিল্মসের যৌথ প্রযোজনায় মাস্ক নামের আরেকটি ছবি নির্মাণের ঘোষণা দেন পরিচালক রাজীব কুমার বিশ্বাস, যা তাদের প্রযোজিত ১০৭তম চলচ্চিত্র, যেখানে প্রধান চরিত্রে বাংলাদেশের শাকিব খানের বিপরীতে ভারতের নুসরাত জাহান ও সায়ন্তিকা বন্দ্যোপাধ্যায় অভিনয়ের কথা জানান তিনি। প্রাথমিকভাবে চলচ্চিত্রটির জন্য তিনটি নাম বাছাই করা হয়। এ প্রসঙ্গে পরিচালক রাজীব কুমার বিশ্বাস দ্য ডেইলি স্টার জানায়, “ছবিটির জন্যে ‘সিক্রেট মিশন’, ‘বিদ্রোহী’ ও ‘মাস্ক’- এ তিনটি নাম ভাবা হয়েছে। এর মধ্যে ‘মাস্ক’ নামটি এগিয়ে রয়েছে। নাম নিয়ে সমস্যা থাকলেও ছবিটির শুটিং চলছে পুরোদমে। শাকিব খান ও নুসরাতের বেশ কিছু অংশ শুটিং করা হয়েছে।” ২০১৭ সালের ১৬ই মার্চ চলচ্চিত্রটির প্রধান চিত্রগ্রহণ অনুষ্ঠিত হয়। চলচ্চিত্রের ৫০শতাংশ নির্মাণ কাজ সম্পন্ন হলে এটির শিরোনাম নির্বাচন করা হয় মাস্ক। এরপর চিত্রগ্রহণ পুরোপুরি সম্পন্ন হওয়ার পর চলচ্চিত্রটির শিরোনাম "নাকাব"-এ রূপান্তরিত করা হয়, যা পরিচালক রাজীব কুমার বিশ্বাস এবং কলকাতা ভিত্তিক সংবাদমাধ্যম এই সময় নিশ্চিত করে। ২০১৮ সালের ১৩ জানুয়ারি এসভিএফ-এর ফেসবুক পাতায় এটির প্রথম দর্শণ প্রকাশ করা হয়। এসভিএফ এই পোস্টে চলচ্চিত্রটি তাদের স্থানীয় নির্মাণ বলে নিশ্চিত করেছেন। তারা আরও লিখেন, "এবার বাংলাদেশের বন্ধুদের জন্য হয়ে যাক। আমাদের প্রথম লোকাল প্রোডাকশন নিয়ে বাংলাদেশে প্রবেশ করতে যাচ্ছি। রাজীব বিশ্বাসের পরিচালনায় বাংলাদেশের মেগাস্টার শাকিব খান, নুসরাত ও সায়ন্তিকতা অভিনীত ছবি।"   সংগীত নাকাবের গানগুলিতে সুর দিয়েছেন দেব সেন  এবং গানগুলি  লিখেছেন প্রসেন। চলচ্চিত্রটিতে চারটি গান আছে এসভিএফ তাদের ইউটিউব চ্যানেলের সঙ্গীত প্রচার করবে।  চলচ্চিত্রে প্রথম সংগীত হিসাবে "তোর হটা চলা"-এর ভিডিওটি ২৪ জুলাই ২০১৮ সালে ইউটিউবে মুক্তি পায়।   গানের তালিকা   তথ্যসূত্র  বহিঃসংযোগ    ''  বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:অতিপ্রাকৃত কাহিনীমূলক চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় অতিপ্রাকৃত কাহিনীমূলক চলচ্চিত্র বিষয়শ্রেণী:রাজীব কুমার বিশ্বাস পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় ভূতের চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র